open-index/open-wikipedia-markdown huggingface dataset:
M-Aminofenoli

**m-Aminofenoli** eli **3-aminofenoli** (C6H7NO) on aminofenoleihin kuuluva aromaattinen orgaaninen yhdiste. Yhdistettä voidaan käyttää muun muassa lääkeaineiden ja väriaineiden valmistukseen. m-Aminofenoli on o- ja p-aminofenolien isomeeri.

## Ominaisuudet
Huoneenlämpötilassa m-aminofenoli on väritöntä tai hieman harmahtavaa kiteistä ainetta. Yhdiste liukenee hieman kylmään veteen ja paremmin lämpimään. Se liukenee erittäin hyvin etanoliin, dietyylieetteriin, amyylialkoholiin ja hieman bentseeniin. m-Aminofenoli ei hapetu yhtä helposti värillisiksi yhdisteiksi ilman hapen vaikutuksesta kuin sen o- tai p-isomeerit. m-Aminofenolin fenoliryhmän pK<sub>a</sub>-arvo on 4,17 ja aminoryhmän pKa-arvo on 9,87. Yhdisteen reaktiot ovat tyypillisiä fenoleille ja aniliineille.

## Valmistus ja käyttö
Tyypillisimmin m-aminofenolia valmistetaan kuumentamalla m-aminobentseenisulfonihappoa natriumhydroksidin kanssa 250 °C:n lämpötilaan. Tuote uutetaan dietyylieetterillä ja puhdistetaan tislaamalla alipaineessa. Toinen teollisuudessa käytetty tapa on resorsinolin ja ammoniakin välinen reaktio. Ainetta muodostuu myös pelkistettäessä m-nitrofenolia, mutta tämä tapa ei ole teollisessa mittakaavassa riittävän tehokas ollakseen kannattava.

m-Aminofenolia käytetään muun muassa väriaineiden, esimerkiksi rodamiinivärien, sekä väriaineintermediaattien valmistukseen ja se on ainesosa useissa hiusväreissä. Siitä voidaan valmistaa myös lääkeaineita esimerkiksi 4-aminosalisyylihappoa, edrofonia ja neostigmiinia sekä maatalouskemikaaleja kuten formetanaattia. m-Aminofenolia käytetään myös klooria sisältävien termoplastisten muovien stabilisaattorina.

## Lähteet
Arquata del Tronto

**San Benedetto del Tronto** on kaupunki Italiassa Marchen alueella olevassa Ascoli Picenon maakunnassa. Se sijaitsee Apenniinien vuoristossa. Kunta kuuluu osittain kahteen kansallispuistoon: pohjoisessa on Monti Sibillinin kansallispuisto ja etelässä Gran Sasson ja Monti della Lagan kansallispuisto.

## Historia
Kaupungin historia ulottuu roomalaisten aikaan saakka, jolloin sen kautta kulki roomalainen tie Via Salaria. San Benedetto del Tronto sijaitsi strategisesti tärkeällä paikalla Napolin kuningaskunnan ja Kirkkovaltion rajalla. Kaupunkia suojaamaan rakennettiin 1200-luvulla linna Rocca di Arquata del Tronto. 

Arquata del Tronto tuhoutui pahoin vuonna 2016 tapahtuneessa maanjäristyksessä.

## Lähteet

## Aiheesta muualla
Suvakki

**Suvakki** on pilkkanimi suvaitsevaiselle. Käsite esiintyi ensimmäisen kerran vuonna 2012 maahanmuuttovastaisessa blogissa, jossa käsiteltiin ulkomailta tulleiden miesten seksuaalirikoksia. Sanalla kuvattiin "patologisesti suvaitsevaisia" naisia, jotka sensuroivat seksirikoksia koskevia uutisia ja syyttävät niiden levittäjiä rasismista.

"Suvakki" levisi laajaan käyttöön vuonna 2015, jolloin turvapaikanhakijoiden määrä Suomessa nousi äkkiä kymmeniin tuhansiin. Se poimittiin Kotimaisten kielten keskuksen sanatietokantaan vuonna 2016. Sanaselityksen mukaan arkista ja halventavaa ilmaisua suvakki käytetään "ihmisestä, joka suhtautuu eri kulttuureihin, uskontoihin ja etnisiin ryhmiin (liian) suvaitsevaisesti." Suvakki-sana liittyy ennen kaikkea maahanmuuttoon, turvapaikkapolitiikkaan ja monikulttuurisuuteen.

Tutkijat Sundén ja Paasonen näkevät sanalla suvakki yhteyksiä sanoihin *suvaitsevainen* ja *vajakki.* Vajakki on halventava nimitys vajaamielisestä (nyk. "kehitysvammaisesta") ihmisestä. Suvakki-sanan rinnalla vastaavana ilmaisuna käytetään sanoja *[[kukkahattutäti]]*  ja *suvakkihuora*.

## Sanan käyttö eri yhteyksissä
Suvakilla halutaan ilmaista, että joku tai jokin on liiankin suvaitsevainen. Yleisradiossa esitetty Seija Aunilan ohjelmasarja suomalaisen rasismin historiasta teki hänestä joidenkin mielestä suvakin. Suomen Punaisen Ristin vastaanottokeskuksissa työskenteleviä vapaaehtoistyöntekijöitä on haukuttu ”suvakkihuoriksi” Facebook-ryhmissä, ja heitä on uhkailtu. *Suvakki*-sana on innostanut kolumnisteja pohtimaan suvaitsevaisuutta ja maahanmuuttoa. Valtakunnansyyttäjä Matti Nissinen käytti suvakki-ilmausta bloginsa otsikossa. Vastareaktiona maahanmuuttokriittisille jotkut ovat julistautuneet suvakeiksi.

Ihmisoikeusjärjestö Amnesty myi kesällä 2015 Maailma kylässä -festivaalilla Suvakkihuora-paitoja.

## Lähteet

* 

### Viitteet

## Aiheesta muualla
* Oikeusministeri Lindströmin kommentti aiheesta Savon Sanomille
*
Juhana Toiviainen

**Johan Thomas (Juhana Tuomas) Toiviainen** (31. toukokuuta 1879 Pyhäjärvi Vpl – 7. kesäkuuta 1937 Helsinki) oli suomalainen filosofian maisteri, kaupunginreviisori ja kansallisen edistyspuolueen kansanedustaja.

Toiviaisen vanhemmat olivat maanviljelijä Heikki Toiviainen ja Anna Vilhelmiina Sihvo. Hän pääsi ylioppilaaksi Viipurin reaalilyseosta 1899 ja valmistui Helsingin yliopistosta filosofian kandidaatiksi 1904 ja maisteriksi 1923. Toiviainen oli myös KHT-tilintarkastaja.

Toiviainen oli matematiikan opettajana eri oppikouluissa Salossa, Käkisalmessa ja Heinolassa. Hän oli Käkisalmen yhteiskoulun rehtorina 1910–1917 ja 1919 sekä Käkisalmen seudun suojeluskuntien esikuntapäällikkönä 1918. Hän toimi Helsingin kaupungin revisionikonttorissa reviisorina 1919–1922 ja vanhempana kirjanpitäjänä 1922–1923. Toiviainen oli sitten Maalaiskuntien liiton toimiston tiliosaston johtajana 1923–1930, Yhteiskunnallisen korkeakoulun rahaopin opettajana 1926–1937 ja Helsingin kaupungin kaupunginreviisorina 1931–1937.

Toiviainen oli kansanedustajana 1920–1922 edustaen Viipurin läänin itäistä vaalipiiriä. Hän tuli eduskuntaan lokakuussa 1920 edistyspuolueen Aarne Sihvon tilalle. Toiviainen oli Käkisalmen kaupunginvaltuuston jäsenenä ja Keskuskauppakamarin tilintarkastajien lautakunnan sihteerinä.

Juhana Toiviainen oli naimisissa vuodesta 1911 opettaja Anna Lyydia Pulkkisen kanssa.

## Teoksia
* *Kirjanpito-opas : alkeisopetusta varten*. Otava 1915, 2. korjattu painos 1922
* *Kunnallistalouden hoito, tilitykset ja kontrolli. 1, Talousarvio, kassatoimi ja kontrolli*. Maalaiskuntien liitto, Helsinki 1926
* *Kunnan tilintarkastajan käsikirja*. Maalaiskuntien liitto, Helsinki 1927
* *Kunnallistalouden hoito, tilitykset ja kontrolli. 2, Hallinnollisten kirjanpitojen perusteet ja tekniikka*. Maalaiskuntien liitto, Helsinki 1929
* *Kaupallisen ja kameralisen kirjanpidon yhdistämismahdollisuuksista kaikkea omaisuutta laskevaksi yhtenäiseksi systeemiksi*. WSOY 1935

## Lähteet
HMS Minstrel (1911)

**HMS Minstrel** oli Britannian kuninkaallisen laivaston Acorn-luokan hävittäjä.

## Valmistus

Alus tilattiin John I. Thornycroft and Companyltä Woolstonista, missä köli laskettiin 11. maaliskuuta 1910. Alus laskettiin vesille 2. helmikuuta 1911 ja valmistui vielä samana vuonna toukokuussa.

## Palvelus
Alus lainattiin kesäkuussa 1917 keisarillisen Japanin laivastolle, joka nimesi sen *Sendaniksi*. Alus palautettiin 1919 ja myytiin 1. joulukuuta 1921 romutettavaksi.

## Lähteet
*
*
*
*

### Viitteet
HMS Nemesis (1910)

**HMS Nemesis** oli Britannian kuninkaallisen laivaston vuonna 1911 palvelukseenotettu Acorn-luokan hävittäjä ensimmäisessä maailmansodassa.

## Valmistus

Alus tilattiin R. W. Hawthorn Leslie and Companyltä Hebburnistä, missä köli laskettiin 24. marraskuuta 1909. Alus laskettiin vesille 9. elokuuta 1910 ja valmistui maaliskuussa 1911.

## Palvelus
Alus lainattiin kesäkuussa 1917 keisarillisen Japanin laivastolle, joka nimesi sen *Kanraniksi*. Alus palautettiin 1919 ja myytiin 26. marraskuuta 1921 romutettavaksi.

## Lähteet
*
*
*
*

### Viitteet
Araneus Information Systems

**Araneus Information Systems** on suomalainen yritys, joka tarjoaa ohjelmistonkehitykseen liittyviä palveluita. Vuonna 1995 yritys kehitti kahden muun yrityksen kanssa yhteistyössä DNS- palvelinohjelmiston nimeltä NameSurfer. Yrityksen liikevaihto supistui vuosina 2013–2016,  mutta kääntyi nousuun 2017. 

## Lähteet
Martti Rantanen

**Martti Juhana Rantanen** (29. toukokuuta 1885 Kiikoinen – 23. kesäkuuta 1935 Kauhava) oli suomalainen kappalainen ja kansallisen kokoomuksen kansanedustaja.

## Varhainen elämä ja koulutus
Rantasen vanhemmat olivat Rautjärven kirkkoherra Kaarlo Fredrik Rantanen (1846–1911) ja Julia Malmberg. Hän pääsi ylioppilaaksi 1911 ja suoritti Helsingin yliopistossa teologian erotutkinnon 1917. Rantanen vihittiin papiksi 1917.

## Ura
Pappisvihkimyksen jälkeen Rantanen oli toimi ensin ylimääräisenä pappina Ylivieskassa, Lapualla, Ylihärmässä ja Alahärmässä 1917–1921. Vapaussodan aikana hän oli pappina valkoisella rintamalla ja sen jälkeen puolustusvoimissa.Hän oli Kauhavan kappalaisena 1921–1935 ja Kauhavan keskikoulun ja lukion uskonnon ja filosofian alkeiden sekä latinan kielen opettajana vuodesta 1921 alkaen. Etelä-Pohjanmaan suojeluskuntapiirin kenttäpappina Rantanen oli vuodesta 1922 alkaen ja Kauhavan ilmailukoulun pastorina vuodesta 1930 alkaen. 

Rantanen oli kansanedustajana 1927–1929 ja 1930–1935 edustaen Vaasan läänin pohjoista vaalipiiriä. Rantanen oli eduskunnan puolustusvaliokunnan puheenjohtajana 1930. Hän kuoli kesken edustajakautensa, ja hänen tilalleen eduskuntaan tuli IKL:n Arvi Malmivaara. Rantanen oli Kauhavan kunnanvaltuuston puheenjohtajana ja hän kuului Lapuan liikkeen valtuuskuntaan. Hän toimi myös Kauhavan kunnan raittiuslautakunnan jäsenenä.

## Näkemykset
Rantanen otti pastorina innokkaasti osaa suojeluskuntatyöhön. Pastorina häntä on luonnehdittu hyväksi ja suosituksi puhujaksi, jolla oli suora luonne. Kansanedustajana Rantasta on kuvattu kykeneväisenä periaatteena miehenä. Rantanen oli tunnettu ja pidetty herännäisyyden piirissä ja hän julisti seuroissa Herran sanaa ja siveellisiä periaatteita.

## Kuolema
Pastori Rantanen kuoli juhannuksena 1935 Kauhavan kirkossa. Hän oli poistumassa saarnastuolista pitämänsä saarnan jälkeen, kun hän sai pahoinvointikohtauksen ja kuoli kohta sen jälkeen.

## Yksityiselämä
Martti Rantanen oli naimisissa vuodesta 1920 Aune Johanna Kyllikki Kujanpään kanssa.

## Teoksia
* *Herran luo suojaan* ; toim. Aune Rantanen. Aune Rantanen, Vaasa 1936

## Toimitustöitä
* *Seuratuvan penkiltä 1* ; toimittaneet J. S. Järvi ja Martti Rantanen. WSOY 1928
* *Hengen kevätaika Karjalassa 1916-1941 : Etelä-Karjalan nuorten kristillinen piirijärjestö 25-vuotias*. Etelä-Karjalan nuorten kristillinen piirijärjestö, Imatra 1941

## Lähteet
Mikko Piitulainen

**Mikko Piitulainen** (14. huhtikuuta 1878 Impilahti – 18. lokakuuta 1935 Impilahti) oli suomalainen maanviljelijä ja maalaisliiton kansanedustaja.

Piitulaisen vanhemmat olivat talollinen Antti Piitulainen ja Maria Hämäläinen. Hän kävi kansakoulun, kansanopiston ja maamieskurssin ja toimi maanviljelijänä Impilahdella. Piitulainen toimi myös asianajajana 1905–1932.  

Piitulainen oli kansanedustajana 1919–1922 ja 1924–1927 edustaen Viipurin läänin itäistä vaalipiiriä. Hän tuli eduskuntaan helmikuussa 1919 maalaisliiton Aleksis Salovaaran tilalle. Piitulainen oli myös Impilahdella kuntakokouksen varapuheenjohtajana, kunnanvaltuuston puheenjohtajana ja kunnallislautakunnan jäsenenä.

Mikko Piitulainen oli naimisissa vuodesta 1913 Maria Aarnion kanssa.

## Lähteet
Chrisann Gordon

**Chrisann Gordon** (s. 18. syyskuuta 1994) on jamaikalainen pikajuoksija, joka kilpailee pääasiassa 400 metrin juoksussa. Hän on 168 cm pitkä.

Hän voitti maailmanmestaruuden Pekingin maailmanmestaruuskilpailuista 2015 4&nbsp;×&nbsp;400&nbsp;metrin viestijuoksussa. Hän juoksi kultaa voittaneessa Jamaikan joukkueessa alkuerässä, mutta loppukilpailuun hänen tilalleen vaihdettiin toinen urheilija. Rion olympialaisissa 2016 hän juoksi myös vain alkuerässä, kun Jamaika sijoittui toiseksi 4&nbsp;×&nbsp;400&nbsp;metrin viestijuoksussa. Lontoon MM-kilpailuissa 2017 hän karsiutui 400 metrillä välierissä. Pan-Amerikan kisoissa Torontossa 2015 hän sijoittui 400 metrillä neljänneksi ja sai hopeaa 4&nbsp;×&nbsp;400&nbsp;metrin viestissä. Eugenen MM-kilpailuissa 2022 hän karsiutui 800 metrin alkuerissä.

Alle 20-vuotiaiden maailmanmestaruuskilpailuihin Gordon on osallistunut kaksi kertaa. Vuonna 2010 Monctonissa hän sai pronssia 4&nbsp;×&nbsp;400&nbsp;metrin viestijuoksussa. Vuonna 2012 Barcelonassa hän oli 400 metrin juoksussa seitsemäs. Alle 18-vuotiaiden maailmanmestaruuskilpailuissa 2011 Lillessä hän voitti ruotsalaisviestin ja oli 400 metrillä seitsemäs.

## Henkilökohtaiset ennätykset
Lähteet: IAAFTilastopaja
* 100 metrin juoksu: 11,87 (Kingston 2011)
* 200 metrin juoksu: 23,28 (El Paso 2015)
* 400 metrin juoksu: 50,13 (Kingston 2017)
* 800 metrin juoksu: 1.59,52 (Nashville 2022)

## Lähteet
Sinitiaiset

**Sinitiaiset** (*Cyanistes*) on varpuslintujen lahkon tiaisten heimoon kuuluva lintusuku, johon kuuluu kolme lajia. Suvun tiaisia esiintyy Euraasiassa ja Pohjois-Afrikassa. Suku luettiin aiemmin *[[Parus]]*-suvun alasuvuksi, mutta vuonna 2005 tiaisten mitokondrion DNA-sekvenssejä analysoinut molekyylifylogeneettinen tutkimus päätyi ehdottamaan useiden heimoon kuuluvien alasukujen nostamista omiksi suvuiksi. Lintutieteilijöiden kansainvälinen liitto (*International Ornithologists' Union*) hyväksyi sittemmin ehdotuksen.

Sukuun kuuluu kolme tiaislajia: 
* Sinitiainen (*Cyanistes caeruleus*)
* Afrikansinitiainen (*Cyanistes teneriffae*)
* Valkopäätiainen (*Cyanistes cyanus*)

Alasuvulle *Cyanistes* antoi nimen saksalainen luonnontieteilijä Jakob Kaup vuonna 1829. Nimi tulee klassisen kreikan kielen sanasta *kuanos*, joka tarkoittaa tummansinistä.
 
## Lähteet
Frans Hanhisalo

**Frans Herman Hanhisalo** (11. toukokuuta 1893 Lohtaja – 30. toukokuuta 1935 Lohtaja) oli suomalainen maanviljelijä ja maalaisliiton kansanedustaja.

Hanhisalon vanhemmat olivat maanviljelijä Juho Hanhisalo ja Maria Sofia Anttiroiko. Hän kävi kansakoulun ja toimi maanviljelijänä Lohtajalla vuoteen 1925 saakka. Hanhisalo oli myös raittiuspuhujana ja Kokkolan raittiuspiirin sihteerinä. Hän oli Keskipohjanmaa -lehdessä vastaavana toimittajana 1917 ja lehden avustajana 1917–1930.  

Hanhisalo oli kansanedustajana 1919–1921 edustaen Vaasan läänin pohjoista vaalipiiriä. Hän sai vapautuksen edustajantoimesta 25. narraskuuta 1921 sairauden takia ja hänen tilalleen eduskuntaan tuli maalaisliiton Jalo Lahdensuo.

Hanhisalo teki vuonna 1916 aloitteen kunnallisen kirjaston perustamisesta Lohtajalle. Hän kouluttautui myös kirjastonhoitajaksi ja uusi kunnallinen kantakirjasto avattiin Lohtajan kunnantalolla vuonna 1917.

Frans Hanhisalo oli naimisissa vuodesta 1921 Lempi Lahja Venojan kanssa.

## Teoksia
* *Nuorisoseurat ja kieltolaki*. Suomen nuorison liiton esitelmiä n:o 21. Edistysseurojen Kustannus Oy, Helsinki 1920

## Lähteet
Filippo Turati

**Filippo Turati** (26. marraskuuta 1857 Canzo, Comon maakunta – 30. maaliskuuta 1932 Pariisi, Ranska) oli italialainen poliitikko ja Italian sosialistisen puolueen (PSI) perustaja.

Turati valmistui Bolognan yliopistosta lakimieheksi vuonna 1877 ja antautui pian sen jälkeen poliittiselle kirjoittelulle. Hän tutustui Milanossa työväenliikkeen edustajiin ja sosialismiin. Turati eli vuodesta 1885 avoliitossa venäläisen emigranttisosialistin Anna Kuliscioffin (Anna Kulišova) kanssa ja kääntyi marxilaiseksi. Turati ja Kuliscioff perustivat vuonna 1889 Milanossa Sosialistisen liiton, vuonna 1891 vasemmistolaisen sanomalehden *[[Critica Sociale]]n* ja vuonna 1892 Italian sosialistisen työväenpuolueen (vuodesta 1895 Italian sosialistinen puolue, PSI). Turati valittiin Italian edustajainhuoneeseen ensi kerran vuonna 1896. Vuoden 1898 työväestön levottomuuksien yhteydessä hänet pidätettiin ja tuomittiin kahdentoista vuoden vankeuteen, mutta vapautettiin jo seuraavana vuonna.

Turatin johdolla PSI omaksui maltillisen poliittisen linjan, joka tähtäsi parlamentaarisen toiminnan kautta asteittaisiin yhteiskunnallisiin parannuksiin vallankumouksen sijasta. Tämä linja vahvistui varsinkin liberaalin Giovanni Giolittin pääministerikausina, jolloin työväenliike voimistui. Turati vastusti vuoden 1911 Italian–Turkin sotaa sekä Italian liittymistä ensimmäiseen maailmansotaan vuonna 1915. Sodan jälkeen valta PSI:ssä siirtyi radikaalimmalle siivelle eli maksimalisteille, ja Turati erotettiin kokonaan puolueesta vuonna 1922. Hän perusti yhdessä Giacomo Matteottin kanssa Yhtenäisen sosialistipuolueen (PSU). Fasistien noustua valtaan Italiassa Turati pakeni vuonna 1926 maasta Ferruccio Parrin, Carlo Rossellin ja Sandro Pertinin avustuksella. Turati asettui loppuvuosikseen Pariisiin. Hänen johdollaan perustettiin vuonna 1929 antifasistinen liittouma Concentrazione antifascista ja vuonna 1930 PSI yhdistyi uudelleen puoluehajaannuksen jälkeen.

## Lähteet
Anneisha McLaughlin-Whilby

**Anneisha McLaughlin-Whilby** (s. 6. tammikuuta 1986) on jamaikalainen pikajuoksija, joka kilpailee pääasiassa 400 metrin juoksussa. Hän on 170 cm pitkä ja painaa 66 kg.

Rion olympialaisissa 2016 McLaughlin-Whilby saavutti olympiahopeaa 4 × 400 metrin viestijuoksussa juosten joukkueensa toisen osuuden.

Sisäratojen MM-kilpailussa 2014 Sopotissa McLaughlin-Whilby voitti myös hopeaa pitkässä viestissä. IAAF World Relays -viestimestaruuskilpailuissa hän sai pronssia 4 × 200 metrin viestissä 2014 ja 4 × 400 metrin viestissä 2017. Shenzhenin kesäuniversiadeissa 2011 hän voitti kultaa 200 metrillä ja pronssia 4 × 100 metrin viestissä. Berliinin MM-kilpailuissa 2009 hän sijoittui 200 metrillä viidenneksi.

Alle 20-vuotiaiden maailmanmestaruuskilpailuihin McLaughlin-Whilby on osallistunut peräti kolme kertaa. Vuonna 2000 Santiagossa hän sai hopeaa 4 × 400 metrin viestijuoksussa. Vuonna 2002 Kingstonissa hän voitti kultaa 4 × 100 metrin viestissä ja oli 200 metrillä hopealla. Vuoden 2004 kisoissa Grossetossa hän sai hopeaa sekä 4 × 100 metrin viestissä että 200 metrillä ja pronssia 4 × 400 metrin viestissä.

Alle 18-vuotiaiden maailmanmestaruuskilpailuissa vuonna 2001 Debrecenessa hän sai hopeaa viestissä ja pronssia 400 metrillä ja vuonna 2003 Sherbrookessa kultaa 200 metrillä ja hopeaa viestissä.

## Henkilökohtaiset ennätykset
Lähde: IAAF
* 100 metrin juoksu: 11,23 (Kingston 2013)
* 200 metrin juoksu: 22,54 (Haldensleben 2010) ja (Shenzhen 2011)
* 400 metrin juoksu: 50,76 (Kingston 2017)

## Lähteet
Vilho Hirvensalo

**Vilho Hirvensalo**, sukunimi aik. *Lagus* (3. maaliskuuta 1881 Iisalmi – 7. tammikuuta 1937 Kuopio) oli suomalainen agronomi, pankinjohtaja, maanviljelijä ja Kansallisen Edistyspuolueen kansanedustaja.

## Henkilöhistoria
Hirvensalon vanhemmat olivat maanviljelysneuvos Johannes Lagus ja Sofia Maria Loviisa Brax. Hän pääsi ylioppilaaksi Kuopion yhteiskoulusta 1902 ja valmistui agronomiksi Mustialasta 1905 sekä Helsingin yliopistosta filosofian kandidaatiksi ja maisteriksi 1914.  

Hirvensalo oli meijerikonsulenttina ja Kuopion meijerikoulun johtajana 1906–1911, Valion teknillisenä johtajana 1907–1911 ja valtion vointarkastuslaitoksen assistenttina ja johtajana 1911–1919. Hän toimi Peltosalmen maamieskoulun johtajana 1919–1928 ja oli Suomen maatalousosakepankissa Iisalmen konttorin johtajana 1919–1922 ja Kuopion konttorin johtajana 1922–1937. Hirvensalo oli myös maanviljelijänä viljellen Peltosalmen tilaa Iisalmen maalaiskunnassa 1916–1937. Hän oli toimittajana Maitotalous, Suomen meijerilehti ja Finlands mejeritidningen-lehdissä 1910–1912, 1916 ja 1917. 

Hirvensalo oli kansanedustajana 1924–1927 edustaen Kuopion läänin läntistä vaalipiiriä. Hän oli presidentin valitsijamiehenä vuosien 1925 ja 1931 presidentinvaaleissa. Hirvensalo oli Kuopion kaupunginvaltuuston jäsenenä ja kuului Valion johtokuntaan. 

Vilho Hirvensalo oli naimisissa vuodesta 1907 Nanny Margareta Kristina Engelbergin kanssa.

## Teoksia
* *Vientivoimme säilytys meijereillä ja kuletus kesällä v. 1909*. Voinvientiosuusliike Valio, Hanko 1912
* *Lyhyt maitotalousoppi : karjanomistajia ja maatalousalkeisopetusta varten*. WSOY 1915, 5. painos 1927, 11. painos 1953 (vuonna 1930 ilmestneestä 6. painoksesta lähtien toisena toimittajana Väinö Pessi)
* *Kuivaamot maataloustuotannon edistäjinä*. Elintarvetuotannon edistäminen vuonna 1919 n:o 8. Helsinki 1919
* *Perunain kuivaus : matkakertomus kesällä v. 1918 tehdystä tutkimusmatkasta Saksaan* ; kirj. Taavi Arola ja V. Hirvensalo. Maataloushallituksen tiedonantoja n:o 126. Helsinki 1919
* *Perunoitten viljelyksen ja käytön laajentamisesta*. Elintarveministeriö, Helsinki 1919
* *Kasvisrasvojen käytöstä kansojen ravitsemisessa : esitelmä maatalousviikolla Helsingissä jouluk. 13 p. 1920*. Elo, Hanko 1921
* *Selostus Tarinaharjun parantolan eli Pohjois-Savon kansanparantolan alkuvaiheista ja rakentamisesta* ; parantolan vihkimistilaisuuteen joulukuun 27 p:nä 1931 julkaissut Pohjois-Savon kansanparantolan rakennustoimikunta. Tarinaharjun parantola, Kuopio 1931

### Suomennoksia
* Gösta Grotenfelt : *Tietoja Suomen maitotalouden kehityksestä*. Suomen Yleinen Maanviljelysnäyttely Kuopiossa 1906. Kuopio 1906

## Lähteet

## Aiheesta muualla
* Jorma Hirvensalo : Vilho Hirvensalon toimittamia julkaisuja
Hypnotize (kappale)

**”Hypnotize”** on ensimmäinen single The Notorious B.I.G.:n albumilta *[[Life After Death]]*. ”Hypnotize” julkaistiin 1. maaliskuuta 1997, vain kahdeksan päivää ennen The Notorious B.I.G.:n kuolemaa, ja se on viimeinen hänen elinaikanaan julkaistu single. 

”Hypnotize” oli kolmen viikon ajan Billboard Hot 100 -listan ykkösenä Yhdysvalloissa. *[[Rolling Stone]]* -lehden listassa ”50 greatest rap songs of all time in Hip Hop history” ”Hypnotize” on sijalla 30.

Singlen musiikkivideo kuvattiin helmikuussa 1997, ja sen ohjasi Paul Hunter yhdessä tuottaja Sean Combsin kanssa.

”Hypnotize” toimi myös The Notorious B.I.G.:n elämästä kertovan *Notorious*-elokuvan tunnuslauluna.

## Lähteet
Sanfrid Kariniva

**August Sanfrid Kariniva**, sukunimi vuoteen 1906 *Rechardt* (26. elokuuta 1885 Turtola – 30. elokuuta 1939 Pielavesi) oli suomalainen maanviljelijä ja Maalaisliiton kansanedustaja.

Karinivan vanhemmat olivat Sodankylän ja Pielaveden kirkkoherra, rovasti Karl Rechardt (1849–1912) ja Sigrid Johanna Müller. Hän pääsi ylioppilaaksi 1904 ja toimi maanviljelijänä Pielavedellä 1908–1939. Kariniva oli myös Pielaveden kunnan lastenvalvojana.

Kariniva oli kansanedustajana 1927–1930 edustaen Kuopion läänin läntistä vaalipiiriä. Hän oli presidentin valitsijamiehenä vuosien 1925, 1931 ja 1937 presidentinvaaleissa ja oli Pielaveden kunnanvaltuuston jäsenenä.

Sanfrid Kariniva oli naimisissa vuodesta 1919 Kerttu Ulriika Puurusen kanssa. Karinivan veli Kaarle Algot Akseli Kariniva (1884–1936) oli varatuomari ja Raahen pormestari vuodesta 1915.

## Lähteet
Jaakko Seppänen

**Jaakko Leonard (J. L.) Seppänen** (8. elokuuta 1881 Oulu – 28. helmikuuta 1938 Oulu) oli suomalainen kirkkoherra, rovasti ja Maalaisliiton kansanedustaja.

Seppäsen vanhemmat olivat merimies Jakob Seppänen ja Maria Joutsen (Borggård). Hän pääsi ylioppilaaksi Oulun lyseosta 1901 ja suoritti Helsingin yliopistossa teologian erotutkinnon 1906. Seppänen vihittiin papiksi 1906. 

Seppänen oli saarnaajana Inkerinmaalla Kupanitsan seurakunnassa 1903–1904 ja Vilppulan kirkkoherran apulaisena 1906–1910. Hän toimi Kivijärven vt. kirkkoherrana 1910–1912 ja oli Haapajärven kappalaisena 1912–1925 ja Rovaniemen kirkkoherrana 1925–1938. Seppänen oli myös maanviljelijänä. Hän sai rovastin arvon 1933. 

Seppänen oli kansanedustajana 1922–1927 edustaen Oulun läänin eteläistä vaalipiiriä. Hän oli myös Haapajärven kunnanvaltuuston puheenjohtajana. 

Jaakko Seppänen oli naimisissa vuodesta 1906 Frans Petter Krankin tyttären Laina Maria Krankin kanssa. Yksi heidän lapsistaan oli Pentti Seppänen.

## Teoksia
* *Miten pääsen taivaaseen?* ; kirj. J. L. S. Rovaniemi 1929
* *Pahoja sanoja* ; kirj. J. L. S. Rovaniemen seurakunta, Rovaniemi 1929
* *Hengelliset matkalaulut : neliäänisiä nuottia uskovaisten kristittyjen lauluihin* ; koonneet J. L. Seppänen ja P. A. Heideman. Kokoojat, Kuopio 1930
* *Guds insegel och vilddjurets märke* ; av J. L. S. Skandinaviska förlagsexpeditionen, Stockholm 1931
* *Hengelliset matkalaulut : uskovaisten kristittyjen kokouksia, pyhäkouluja ja yksityistarvetta varten* ; kokooja J. L. Seppänen. Kustannus oy Rauha, Oulu 1935

## Toimitustöitä
* *Rovaniemen seurakunnan 300-vuotismuisto sekä juhlien ohjelma 16-17. VII. 1932* ; toimituskunta J. L. Seppänen, Valo Nuotio, P. A. Jokela. Rovaniemen seurakunta, Rovaniemi 1932, näköispainos 1979

## Lähteet
Jens Weidmann

**Jens Weidmann** (s. 20. huhtikuuta 1968 Solingen, Saksan liittotasavalta) on saksalainen ekonomisti.

Weidmann on toiminut Saksan keskuspankin eli Deutsche Bundesbankin pääjohtajana toukokuusta 2011 lähtien. Hän on ollut myös Kansainvälisen järjestelypankin hallituksen puheenjohtaja marraskuusta 2015 lähtien.

## Lähteet
Christania Williams

**Christania Williams** (s. 17. lokakuuta 1994) on jamaikalainen pikajuoksija, joka kilpailee pääasiassa 100 metrin juoksussa. Hän on 165 cm pitkä ja painaa 63 kg.

Rion olympialaisissa 2016 Williams saavutti olympiahopeaa 4&nbsp;×&nbsp;100&nbsp;metrin viestijuoksussa juosten loppukilpailussa joukkueensa ensimmäisen osuuden. 100 metrillä hän pääsi loppukilpailuun sijoittuen siinä kahdeksanneksi. Välierissä hän juoksi ennätyksensä 10,96. Lontoon MM-kilpailuissa 2017 hän juoksi pikaviestin alkuerissä. Loppukilpailussa Jamaika sai toisella kokoonpanolla pronssia. Gold Coastin Kansainyhteisön kisoissa 2018 hän saavutti hopeaa 100 metrillä ja 4&nbsp;×&nbsp;100&nbsp;metrin viestissä. 

Alle 18-vuotiaiden MM-kilpailussa 2011 Lillessä Williams voitti kultaa ruotsalaisviestissä ja sijoittui kolmanneksi 100 metrillä.

## Henkilökohtaiset ennätykset
Lähde: IAAF
* 100 metrin juoksu: 10,96 (Rio de Janeiro 2016)

## Lähteet
Suunnistuksen maailmanmestaruuskilpailut 2016

33. **[[suunnistuksen maailmanmestaruuskilpailut]]** järjestettiin Ruotsin Strömstadissa ja Tanumissa 20.–27. elokuuta 2016. 

## Tulokset
### Miehet
#### Sprintti, 4,1 km
20. elokuuta, Strömstad

#### Keskimatka, 6,3 km
23. elokuuta, Tanum

#### Pitkä matka, 15,5 km
25. elokuuta, Strömstad

#### Viesti
27. elokuuta, Strömstad

### Naiset
#### Sprintti, 3,65 km
20. elokuuta, Strömstad

#### Keskimatka, 5,1 km
23. elokuuta, Tanum

#### Pitkä matka, 11,2 km
25. elokuuta, Strömstad

#### Viesti
27. elokuuta, Strömstad

### Sekakilpailu
#### Sprinttiviesti
21. elokuuta, Strömstad

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
* Tulokset  

## Aiheesta muualla

* Viralliset kotisivut
Nolot vartalot

**Nolot vartalot** () on brittiläinen tositelevisiosarja. Ohjelmassa tavataan ihmisiä, jotka häpeävät omaa vartaloansa ja kaipaavat nopeasti lääkärin apua vaivaan. Ohjelma alkoi brittiläisellä Channel 4-kanavalla vuonna 2007. Suomessa ohjelman esittäminen alkoi Fox-kanavalla 18. elokuuta 2012.
Skiptrace

**Skiptrace** () on vuonna 2016 ensi-iltansa saanut hongkongilais-kiinalais-yhdysvaltalainen toimintakomedia, jonka on ohjannut Renny Harlin. Elokuvan ovat käsikirjoittaneet Jay Longino ja BenDavid Grabinski. Elokuvan päärooleissa esiintyvät Jackie Chan, Fan Bingbing ja Johnny Knoxville. Elokuva sai maailmanensi-iltansa Pekingissä heinäkuussa vuonna 2016. Suomessa elokuva sai ensi-iltansa syyskuussa 2016.

## Näyttelijät

## Muuta
Kuvaaja Kwok Hung Chan hukkui kesken kuvausten veneen kaatuessa kuljettaessaan kuvausryhmää. Alun perin Seann William Scottin oli tarkoitus esittää Connor Wattsin rooli. Johnny Knoxville korvasi elokuvasta vetäytyneen Scottin.

Elokuvan jatko-osaa suunnitteillaan vuodeksi 2017.

## Lähteet

## Aiheesta muualla
*
Kaskisten rautatieasema

**Kaskisten rautatieasema** on rautatieliikennepaikka Kaskisten kaupungissa rataosuudella Seinäjoki–Kaskinen. Paikalle rakennettiin 1912 jugendtyylinen Thure Hellströmin suunnittelema asemarakennus sekä kaksipaikkainen veturitalli, jonka yhteyteen rakennettiin myös pieni vesitorni. Rata avattiin seuraavana vuonna. Raiteet johdettiin myös satamaan, olihan Kaskinen tunnettu satamakaupunkina. Ulkosataman raiteistoja on laajennettu useaan otteeseen 1980- ja 1990-luvuilla. Liikennettä lisäsi myös 1970-luvulla rakennettu sellutehdas, jonka toiminta on loppunut 2009.

Henkilöliikennettä Kaskisiin oli vuosina 1913–1956 sekä 1959–1964. Sen jälkeen Kaskisten joukkoliikennetarpeet on hoidettu linja-autoin. Asematoiminnot siirrettiin varsinaisesta asemarakennuksesta tavaramakasiiniin 1980, jonka jälkeen asemarakennus on myyty, mihin myöhemmin sijoittui huutokauppakamari. Myös asematoiminnot tavaramakasiinissa ovat hiipuneet: Asema muutettiin miehittämättömäksi 2004. 

Nykyisin Kaskisten liikenne koostuu lähinnä Kaskisten satamaan liittyvistä kuljetuksista. Kaskisten satamaraiteistoissa sijaitsee Suomen rataverkon läntisin piste.

## Lähteet

 

## Aiheesta muualla
* Kuvia Kaskisten rautatieasemalta
Hetki ennen tuhoa

**Hetki ennen tuhoa** () on yhdysvaltalais-brittiläinen dokumentaarinen televisiosarja. Sarjassa tutkitaan historiallisesti merkittäviä ihmisen tai luonnon aiheuttamia katastrofeja. Ohjelma alkoi yhdysvaltalaisella National Geographic Channel-kanavalla 6. heinäkuuta 2004. Suomessa ohjelman esittäminen alkoi Fox-kanavalla 9. tammikuuta 2012.
Richard Thompson

**Richard Thompson** -nimisiä henkilöitä ovat muun muassa seuraavat:

*Richard Thompson (s. 1949), brittiläinen rock-muusikko
*Richard Thompson (s. 1985), trinidadtobagolainen pikajuoksija
*Richard W. Thompson (1809–1900), yhdysvaltalainen poliitikko, laivastoministeri
*Richard Thompson (1957–2016), yhdysvaltalainen sarjakuvapiirtäjä (*[[Pellonreuna]]*)
Amulet (levymerkki)

**Amulet** oli Polarvoxin alaisuudessa toiminut levymerkki, joka keskittyi emoyhtiönsä määritelmän mukaan laaturockin julkaisemiseen. Se oli toiminnassa noin kymmenen vuoden ajan vuodesta 1983 lähtien, ja siitä muodostui Polarvoxin merkittävin alamerkki.

## Lähteet

## Aiheesta muualla
* Amuletin tuotanto Discogs-sivustolla
Trance (täsmennyssivu)

**Trance** voi tarkoittaa ainakin seuraavia:

* trance, elektronisen tanssimusiikin tyylilaji
* *[[Muumion kosketus]]* (*Trance*), Michael Almereydan ohjaama kauhuelokuva vuodelta 1998
* *[[Trance (vuoden 2013 elokuva)|Trance]]*, Danny Boylen ohjaama jännityselokuva vuodelta 2013
* *[[Trance (EP)|Trance]]*, Virgin Black -yhtyeen EP-levy vuodelta 1998.
Amulet

**Amulet** voi tarkoittaa:

* AMULET, mikroprosessorisarja
* *[[Amulet (sarjakuvaromaani)|Amulet]], Kazu Kibuishin sarjakuvaromaani

== Musiikki ==
* [[Amulet (yhtye|Amulet)]], lahtelainen rock-yhtye
* [[Amulet (norjalainen yhtye)|Amulet]], norjalainen hardcore punk -yhtye
** *Amulet, yhtyeen esikoisalbumi
* *[[Amulet (Fursaxan albumi)|Amulet]]*, Fursaxan albumi
* Amulet, Polarvoxin levymerkki
* Amulet Records, yhdysvaltalainen levy-yhtiö
* ”Amulet”, Natacha Atlasin kappale vuodelta 1997
Kyokushinin painoluokalliset Euroopan-mestaruuskilpailut

**Kyokushinin painoluokalliset Euroopan-mestaruuskilpailut** (*European Weight Category Karate Championships*) on vuosittain käytävä Kyokushin-karaten Euroopan-mestaruuskilpailut. Sitä on järjestetty vuodesta 1978 lähtien ja se käydään neljässä eri painoluokassa. Ensimmäinen EM-turnaus vuonna 1978 tunnettiin nimellä European Championships, joka käytiin Lontoossa. Oyaman kuoltua 1994 Kyokushin järjestö hajosi useisiin muihin järjestöihin. Alkuperäinen IKO1 järjestö jatkoi Euroopan-mestaruuskilpailuja uudella nimellä vuonna 1996. Vuosina 1978–1996 painoluokkia oli pääosin kolme, kevytsarja (alle 70 kg), keskisarja (alle 80 kg) ja raskassarja (yli 80 kg). Poikkeuksellisesti ensimmäisissä EM-kilpailuissa oli vain kaksi painoluokkaa.

## Tulokset

### Superraskassarja (+90 kg)
*Superraskaansarjan painoraja oli vuonna 1982 yli 85 kg

### Raskassarja (-90 kg)
*Vuosina 1978–1995 raskaansarjan painoraja oli +80 kg.
*Raskaansarjan painoraja oli vuonna 1982 76–85 kg

### Keskisarja (-80 kg)
*Keskisarjan painoraja oli vuonna 1982 68–76 kg

### Kevytsarja (-70 kg)
*Kevytsarjan painoraja oli vuonna 1982 68kg

### Höyhensarja (-60 kg)

## Mitalitaulukko

## Menestyneimmät ottelijat

### Painoluokittain
#### Superraskassarja

#### Raskassarja

#### Keskisarja

#### Kevytsarja

#### Höyhensarja

### Useamman painoluokan voittaneet

### Eniten mitaleja voittaneet

## Katso myös
*European Open Karate Championships

## Lähteet
Kesäampumahiihdon maailmanmestaruuskilpailut 2007

**Kesäampumahiihdon maailmanmestaruuskilpailut 2007** järjestettiin 4.-8.9.2007 Viron Otepäässä. Kilpailut sisälsivät sekä maastojuoksu- että rullahiihtotyylillä käytyjä tapahtumia. Kilpailujen yhteydessä järjestettiin myös nuorten kesäampumahiihdon maailmanmestaruuskilpailut.

## Kilpailuohjelma
Ohjelmassa oli 9 kilpailutapahtumaa. Kilpailut eivät vaikuttaneet maailmancupiin.

## Miehet (maastojuoksu)
### 4 km pikakilpailu

#### Suomalaiset

### 6 km yhteislähtö

#### Suomalaiset

## Naiset (maastojuoksu)
### 3 km pikakilpailu

#### Suomalaiset

### 5 km yhteislähtö

#### Suomalaiset

## Sekaviesti 2x3+2x4 km (maastojuoksu)

#### Suomalaiset

## Miehet (rullahiihto)
### 10 km pikakilpailu

#### Suomalaiset

### 12,5 km takaa-ajo

#### Suomalaiset

## Naiset (rullahiihto)
### 7,5 km pikakilpailu

#### Suomalaiset

### 10 km takaa-ajo

#### Suomalaiset

## Mitalitaulukko

## Aiheesta muualla
* IBU:n tulospalvelu
Juho Heikki Pakkala

**Juho Heikki (J. H.) Pakkala** (16. maaliskuuta 1877 Veteli – 24. lokakuuta 1952 Veteli) oli suomalainen maanviljelijä ja Suomalaisen puolueen kansanedustaja.

Pakkalan vanhemmat olivat talollinen Matti Polso ja Kaisa Gustava Klemola. Hän kävi kansakoulua ja toimi maanviljelijänä Vetelissä vuodesta 1896 alkaen. Pakkala työskenteli myös räätälinä 30 vuoden ajan. 

Pakkala oli kansanedustajana 1909–1910 edustaen Vaasan läänin pohjoista vaalipiiriä. Hän oli Vetelin kunnanvaltuuston jäsenenä ja kunnallislautakunnan esimiehenä. Pakkala oli Keski-Pohjanmaan osuuskaupan hallintoneuvoston varapuheenjohtajana ja kuului Keski-Pohjanmaan maanviljelysseuran johtokuntaan.

Juho Heikki Pakkala oli naimisissa vuodesta 1896 Leena Kaisa Pakkalan kanssa. 

## Lähteet
Johan Broman

**Johan Wilhelm Broman** (6. huhtikuuta 1877 Vaasa – 2. kesäkuuta 1953 Vaasa) oli suomalainen kihlakunnantuomari ja ruotsalaisen kansanpuolueen kansanedustaja.

Bromanin vanhemmat olivat postiekspeditööri Carl Adolf Emil Broman ja Kristina Elisabeth Wahlfors. Hän pääsi ylioppilaaksi Vaasan lyseosta 1897 ja suoritti Helsingin yliopistossa oikeustutkinnon 1901. Broman sai varatuomarin arvon 1904.

Broman toimi Vaasan hovioikeudessa kanslistina 1908–1910, notaarina 1910–1915, viskaalina 1915–1917, asessorina 1917–1929 ja hovioikeudenneuvoksena 1929–1936. Viimeksi Broman oli Närpiön tuomiokunnan tuomarina 1936–1945. Broman toimi lisäksi Vaasan köyhäinhoitohallituksen sihteerinä 1911–1917, Vaasan seurakunnan kirkkoneuvoston ja kirkkovaltuuston sihteerinä 1909–1923 ja Vaasan kaupunginvaltuuston sihteerinä 1919–1929.

Broman oli kansanedustajana 1927–1929 edustaen Vaasan läänin pohjoista vaalipiiriä. Hän oli presidentin valitsijamiehenä vuoden 1925 presidentinvaalissa ja toimi Vaasan läänin itäisen vaalipiirin keskuslautakunnan sihteerinä. Broman oli myös Vaasan kaupunginvaltuuston puheenjohtajana ja kirkolliskokousedustajana.

Johan Broman oli naimisissa vuodesta 1905 Ruth Leontine Maria Holmuddin kanssa.

## Lähteet
Steven Gardiner

**Steven Gardiner** (s. 12. syyskuuta 1995) on bahamalainen pikajuoksija. Hän on pituudeltaan 196 cm.

Gardiner karsiutui 200 metrin välierissä Eugenen alle 20-vuotiaiden MM-kilpailuissa 2014. Hän teki 400 metrin juoksun Bahaman ennätyksen 44,27 kesäkuussa 2015. Hän saavutti IAAF World Relays -kilpailuissa 2015 hopeaa 4&nbsp;×&nbsp;400&nbsp;metrin viestissä. Pekingin MM-kilpailuissa 2015 hän karsiutui 400 metrin välierissä. Rio de Janeiron olympialaisissa 2016 hän karsiutui 400 metrin välierissä ja juoksi kolmannen osuuden pronssia saaneessa Bahaman 4&nbsp;×&nbsp;400&nbsp;metrin viestijoukkueessa. Hän juoksi 400 metrin Bahaman ennätyksen 44,26 huhtikuussa 2017. Hän voitti IAAF World Relays -kilpailuissa 2017 kultaa 4&nbsp;×&nbsp;400&nbsp;metrin sekaviestissä. 

Lontoon MM-kilpailuissa 2017 Gardiner juoksi 400 metrin välierissä Bahaman ennätyksen 43,89. Finaalissa hän saavutti hopeaa ajalla 44,41. Hän teki 2018 Bahaman ennätyksen 200 metrillä 19,75 ja 400 metrillä 43,87. Dohan MM-kilpailuissa 2019 hän voitti kultaa 400 metrillä maansa ennätysajalla 43,48. Tokion olympialaisissa vuonna 2021 Gardiner voitti kultaa tuloksella 43,85. Hän juoksi 300 metrin sisäratojen maailmanennätyksen 31,56 Columbiassa 28. tammikuuta 2022. Hän keskeytti 400 metrin välieräjuoksun Budapestin MM-kilpailuissa 2023.

## Henkilökohtaiset ennätykset

### Ulkoradat

## Lähteet
Stephen Newbold

**Stephen Newbold** (s. 5. elokuuta 1994) on bahamalainen pikajuoksija. Hän kilpailee Floridan yliopiston joukkueessa.

Newbold karsiutui 400 metrin juoksun alkuerissä Monctonin alle 20-vuotiaiden MM-kilpailuissa 2010. Saman vuoden nuorten olympialaisissa Singaporessa hän oli 400 metrin aitajuoksun B-finaalissa kolmas. Hän voitti Lillen alle 18-vuotiaiden MM-kilpailuissa 2011 kultaa 200 metrin juoksussa ajalla 20,89.

Newbold sai varoituksen jäätyään kiinni kannabiksen käytöstä huhtikuussa 2016 otetussa dopingtestissä. Hän juoksi saman vuoden Rio de Janeiron olympialaisissa 4&nbsp;×&nbsp;400&nbsp;metrin viestin alkuerissä. Loppukilpailussa Bahama saavutti toisella kokoonpanolla pronssia. Gold Coastin Kansainyhteisön kisoissa 2018 hän juoksi kolmannen osuuden Bahaman hopeajoukkueessa 4&nbsp;×&nbsp;400&nbsp;metrin viestissä.

## Henkilökohtaiset ennätykset
### Ulkoradat

### Sisäradat

## Lähteet ja huomautukset
Lajienvälinen sosiaalinen oppiminen

**Lajienvälinen sosiaalinen oppiminen** tarkoittaa eri eläinlajien kesken tapahtuvaa oppimista. Luonnossa esiintyvästä oppimisesta ovat ensimmäisen tutkimuksen julkaisseet vuonna 2007 Jukka T. Forsman ja Janne-Tuomas Seppänen. He tutkivat sepel- ja kirjosieppojen ja tiaisten välisiä suhteita. Tutkimuksissa todettiin, että etenkin myöhemmin pesivä sieppo valitsee samanlaisella kuviolla merkityn pesän kuin tiainen. Vuonna 2014 julkaistussa tutkimuksessa todettiin, että sieppo tarkkailee myös tiaisen pesän munien määrää, ja se vaikuttaa jääkö se pesimään alueelle.. Tutkijoiden mukaan oppiminen voi olla luonnossa yleinen ilmiö.

## Lähteet
Helmirintamuura

**Helmirintamuura** (*Hylophylax naevioides*) on puumuurien heimoon kuuluva varpuslintu.

## Levinneisyys
Helmirintamuuraa tavataan Kolumbiassa, Costa Ricassa, Ecuadorissa, Hondurasissa, Nicaraguassa ja Panamassa, ja sen levinneisyysalueen pinta-ala on noin 373&nbsp;000 km2. Lajin on kuvattu olevan melko yleinen, ja se on luokiteltu elinvoimaiseksi.

## Lähteet
Jevaughn Minzie

**Jevaughn Minzie** (s. 20. heinäkuuta 1995) on jamaikalainen pikajuoksija. Hän edustaa Bog Walk High -seuraa ja on pituudeltaan 173&nbsp;cm.

Minzie saavutti alle 18-vuotiaiden Keski-Amerikan ja Karibian mestaruuskilpailuissa 2012 kultaa 100 metrilä ja 4&nbsp;×&nbsp;100&nbsp;metrin viestissä sekä hopeaa 200 metrillä. Saman vuoden alle 20-vuotiaiden MM-kilpailuissa Barcelonassa hän juoksi kolmannen osuuden hopeaa saaneessa Jamaikan pikaviestijoukkueessa. Hän sai alle 20-vuotiaiden Pan-Amerikan mestaruuskilpailuissa 2013 hopeaa 4&nbsp;×&nbsp;100&nbsp;metrin viestissä, oli viides 100 metrillä ja kuudes 200 metrillä.

Minzie juoksi Eugenen alle 20-vuotiaiden MM-kilpailuissa 2014 ankkuriosuuden pronssia saaneessa Jamaikan pikaviestijoukkueessa. 100 ja 200 metrillä hän karsiutui välierissä. Hän sai Jamaikan-mestaruuskilpailuissa 2016 pronssia 100 metrillä. Saman vuoden Rio de Janeiron olympialaisissa hän juoksi alkuerissä 4&nbsp;×&nbsp;100&nbsp;metrin viestissä. Loppukilpailussa Jamaika voitti toisella kokoonpanolla kultaa.

## Henkilökohtaiset ennätykset
### Ulkoradat

## Lähteet ja huomautukset
Signe Jauhiainen

**Signe Jauhiainen** on suomalainen taloustieteilijä. Hän työskentelee tutkimuspäällikkönä Kansaneläkelaitoksessa. Aiemmin hän on työskennellyt muun muassa ekonomistina Eläketurvakeskuksessa ja tutkimusjohtajana Pellervon taloustutkimuksessa.

Jauhiainen on koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 2010 otsikolla "Studies on Human Capital Flows and Spatial Labour Markets".

## Lähteet
Alonzo Russell

**Alonzo Russell** (s. 8. helmikuuta 1992) on bahamalainen pikajuoksija. Hän on pituudeltaan 183&nbsp;cm..

Russell juoksi Glasgow'n Kansainyhteisön kisoissa 2014 kolmannen osuuden hopeaa saaneessa Bahaman 4&nbsp;×&nbsp;400&nbsp;metrin viestijoukkueessa. Hän karsiutui Portlandin MM-hallikilpailuissa 2016 400 metrin välierissä ja juoksi viestissä toisen osuuden Bahaman hopeajoukkueessa. Rio de Janeiron olympialaisissa 2016 hän karsiutui 400 metrin alkuerissä ja juoksi avausosuuden pronssia saaneessa Bahaman 4&nbsp;×&nbsp;400&nbsp;metrin viestijoukkueessa. Birminghamin MM-hallikilpailuissa 2018 hänet hylättiin 400 metrin alkueräjuoksussa. Saman vuoden Gold Coastin Kansainyhteisön kisoissa hän juoksi ankkuriosuuden hopeaa saaneessa Bahaman 4&nbsp;×&nbsp;400&nbsp;metrin viestijoukkueessa. Dohan MM-kilpailuissa 2019 hän karsiutui 400 metrin alkuerissä ja vuodelle 2021 siirretyissä Tokion olympialaisissa saman matkan välierissä. Budapestin MM-kilpailuissa 2023 hän karsiutui 400 metrin alkuerissä.

## Henkilökohtaiset ennätykset

### Ulkoradat

### Sisäradat

## Lähteet
Kineke Alexander

**Kineke Alexander** ( s. 21. helmikuuta 1986 Kingstown, Saint Vincent ja Grenadiinit ) on saintvincentiläinen pikajuoksija, joka on osallistunut kolmiin
kesäolympialaisiin 400 metrin juoksussa, eli  Pekingin olympialaisiin vuonna 2008, Lontoon olympialaisiin vuonna 2012 ja Rio de Janeiron olympialaisiin vuonna 2016, toimien joka kerta maan lipunkantajana. Hän ei kuitenkaan päässyt millään kerralla jatkoon alkuerästään.

## Ennätykset
Lähde: IAAF

## Lähteet
Matagalpa (departementti)

**Matagalpa** on departementti Nicaraguassa. Sen pääkaupunki on Matagalpa ja pinta-ala  6 803,86 neliökilometriä. Vuonna 2012 departementin asukasluvuksi arvioitiin 542&nbsp;419.

## Lähteet

## Aiheesta muualla
Antigua ja Barbuda kesäolympialaisissa 2012

**[[Antigua ja Barbuda]]** osallistui Lontoon olympialaisiin vuonna 2012 joukkueella, johon kuului kolme yleisurheilijaa ja yksi uimari. Lipunkantajana avajaisissa toimi pikajuoksija Daniel Bailey ja päättäjäisissä uimari Karin O'Reilly Clashing. 

## Joukkue
### Uinti

*Karin O'Reilly Clashing - Naisten 50 metrin vapaauinti

### Yleisurheilu

*Daniel Bailey - Miesten 100 metrin juoksu
*Brendan Christian - Miesten 200 metrin juoksu
*Afia Charles - Naisten 400 metrin juoksu

## Lähteet
Gabriel Hirvensalo

**Johan Gabriel (Kapri, J. G.) Hirvensalo**, sukunimi aik. *Lagus* (6. tammikuuta 1880 Iisalmi – 18. lokakuuta 1941 Helsinki) oli suomalainen agronomi, osastopäällikkö, maanviljelysneuvos ja nuorsuomalaisten sekä myöhemmin Kansallisen Edistyspuolueen kansanedustaja.

Hirvensalon vanhemmat olivat agronomi, maanviljelijä Bror Gabriel Lagus ja Kaisa Gustafa Huttunen. Hän pääsi ylioppilaaksi Savonlinnan lyseosta 1898 ja valmistui agronomiksi Mustialasta vuonna 1900.

Hirvensalo oli maanviljelijänä Iisalmella 1900–1918 ja Hyvinkäällä 1918–1941. Hän toimi Peltosalmen maanviljelyskoulun opettajana 1900–1901, Pohjois-Savon tietopuolisen karjanhoitokoulun johtajana 1912–1918 sekä Pienviljelysneuvojaopiston johtajana ja maanviljelysopin lehtorina Hyvinkäällä 1929–1937. Hirvensalo oli maataloushallituksen maatalouden tarkastaja 1918–1929 ja maataloushallituksen osastopäällikkö ja maatalousneuvos 1937–1941. Hän oli Itä-Suomen karjanjalostusyhdistyksen sihteerinä 1906–1912. Hirvensalo sai maanviljelysneuvoksen arvon 1929.

Hirvensalo oli nuorsuomalaisten kansanedustajana 1914–1917 ja edistyspuolueen kansanedustajana 1922–1924 edustaen Kuopion läänin läntistä vaalipiiriä. Hän oli presidentin valitsijamiehenä vuoden 1931 presidentinvaalissa. Hirvensalo oli Iisalmen maalaiskunnan ja Hyvinkään kunnanvaltuustojen jäsenenä ja toimi Kotiteollisuusjärjestöjen keskusliiton valtuuskunnan puheenjohtajana.

Gabriel Hirvensalo oli naimisissa vuodesta 1901 opettaja Hilma Elisabet Laurikaisen kanssa.

## Lähteet

## Aiheesta muualla
*
Jesús Arellano

**José de Jesús Arellano Alcocer** (s. 8. maaliskuuta 1973 Monterrey, Meksiko) on meksikolainen uransa lopettanut jalkapalloilija. Pelipaikaltaan hän oli keskikenttäpelaaja.

Arellano pelasi koko ammattilaisuransa Meksikon Primera Divisiónissa, jossa hän edusti kahta seuraa – Monterreytä ja Guadalajaraa. Arellanon pääsarjaura alkoi Monterreyssä kaudella 1993–1994 ja päättyi samassa seurassa kaudella 2010–2011. Hän voitti Monterreyssä Clausura-mestaruuden 2003 sekä Apertura-mestaruudet 2009 ja 2010. Yhteensä Arellano pelasi Meksikon pääsarjassa 436 ottelua, joissa hän teki 55 maalia.

Meksikon maajoukkueessa Arellano pelasi 70 ottelua ja teki seitsemän maalia vuosina 1996–2004 ja 2006. Hän oli mukana MM-kilpailuissa 1998, 2002 ja 2006, CONCACAF Gold Cupissa 2000 ja 2003, Copa Américassa 2001 ja 2004, Maanosaliittojen cupissa 1999 sekä olympialaisissa 1996. Näissä turnauksissa Arellano saavutti Maanosaliittojen cupin voiton 1999, Copa América -hopeaa 2001 sekä CONCACAF Gold Cupin voiton 2003.

## Lähteet
Gian Giorgio Trissino

**Gian (Giovanni) Giorgio Trissino** (1478 Vicenza – 1550) oli italialainen kirjailija. Paavit Leo X ja Klemens VII uskoivat hänelle diplomaattisia edustustoja. Hän oli pikkutarkka oppinut, mutta hänellä ei ollut runoilijanlahjoja. Hän kirjoitti epäonnistuneen näennäisklassisen eepoksen *L’Italia liberata da’ goti* (1547–1548) antiikin esikuvien mukaan ja *Sofonisbe* (1515), uuden ajan ensimmäisen varsinaisen tragedian. Näissä teoksissa hän otti käyttöön uuden runomitan, loppusoinnuttoman kolmipolvisen jambin (verso sciolto), jota hän ei kuitenkaan kyennyt käyttämään henkevästi ja sointuisasti. Trissinon kootut teokset on julkaistu 1729.

## Lähteet

## Aiheesta muualla
Pekka Ikonen

**Pietari (Pekka) Ikonen** (18. heinäkuuta 1877 Jääski – 13. syyskuuta 1956 Helsinki) oli suomalainen maanviljelijä, kunnallisneuvos ja Suomalaisen puolueen kansanedustaja.

Ikosen vanhemmat olivat maanviljelijä Erik Ikonen ja Maria Ora. Hän kävi kansakoulun ja kansanopiston. Ikonen oli puutavaraliikkeen harjoittajana ja maanviljelijänä Jääskessä vuoteen 1944 saakka. Hän oli Jääsken säästöpankin johtajana 17 vuoden ajan ja Jääsken paloapuyhdistyksen johtajana 15 vuoden ajan. Ikonen oli myös Jääsken seurakunnan rahastonhoitajana ja kirkon isännöitsijänä. Sotavuosien jälkeen hän oli puutarhatilan hoitajana Kalvolassa 1947–1956. Ikonen sai kunnallisneuvoksen arvonimen 1937. 

Ikonen oli kansanedustajana 1914–1917 edustaen Viipurin läänin itäistä vaalipiiriä. Hän oli Jääsken kunnanvaltuuston puheenjohtajana ja kunnallislautakunnan esimiehenä.

Pekka Ikonen oli naimisissa vuodesta 1901 Hilma Maria Nupposen kanssa.

## Lähteet
Maaret Kallio

**Maaret Kallio** (s. 1977) on suomalainen psykoterapeutti, tietokirjailija ja työnohjaaja. Hän on peruskoulutukseltaan sosionomi (amk), ja lisäksi hänellä on kognitiivis-analyyttisen psykoterapeutin (YET) ja pohjoismaisen kliinisen seksologian yhdistyksen (NACS) seksuaaliterapeutin pätevyys. Vuosina 2006–2015 Kallio toimi erityisasiantuntijana Väestöliitossa. Hän siirtyi Väestöliitosta yksityisyrityksen palvelukseen elokuussa 2015. Tämän rinnalla hän on ollut psykoterapeutti ja yksityinen ammatinharjoittaja vuodesta 2007.

Kallio nousi suurempaan julkisuuteen erityisesti Ensitreffit alttarilla -tositelevisiosarjan asiantuntijana sekä ''Kielletty rakkaus'' -ohjelmasta. Hänellä oli vuonna 2016 myös oma keskusteluohjelma *[[Yhden illan juttu]]*. Kallio on kirjoittanut Helsingin Sanomiin kolumnia *Lujasti lempeä* vuodesta 2014 alkaen. Hän on ollut luottamustehtävissä pohjoismaisen kliinisen seksologian yhdistyksen puheenjohtajana 2012–2014. Kallio on Suomen World Visionin lastensuojelulähettiläs ja Lastenklinikoiden kummi.

Kallio on kokoomuksen kansanedustajan ja Aalto-yliopiston entisen kyberturvallisuuden työelämäprofessorin Jarno Limnellin sisko.

## Teokset
* *Sopivasti ihana*. WSOY, 2012
* *Oon siellä jossain mun: Seksuaalisesta väkivallasta toipuminen* Väestöliitto, 2015.
* 
* 
* 
* 
* 
* *Välillä olet varpuseni.* WSOY, 2022.
* *Tunne hyvä suhde.* WSOY, 2022.
* *Saatan sinut unille.* WSOY, 2023.

## Lähteet

## Aiheesta muualla
* Maaret Kallion kolumnit Helsingin Sanomissa
* Maaret Kallion kirjoituksia Väestöliiton blogissa
* Psykoterapeutti Maaret Kallio: ”Ei kannata yrittää olla superihminen (29.4.2015) (anna.fi)